**VABILO**

Spoštovani,

zaradi velikega zanimanja predstavnikov turističnega gospodarstva za brezplačne strokovne delavnice na temo »**Ekološka ureditev in posodobitev slovenskih hotelov«** v preteklih letih, želi Ministrstvo za gospodarski razvoj in tehnologijo (MGRT), Direktorat za turizem in internacionalizacijo, tudi letos podpreti slovenska podjetja, ki se odločajo za pridobitev evropskega ekološkega certifikata. Slovenske ponudnike nastanitev zato tudi letos vabimo na brezplačnodelavnico, ki bo potekala

**23. junija 2014 s pričetkom ob 09.30 uri,**

**v sejni sobi MGRT na Kotnikovi 5 v Ljubljani[[1]](#footnote-1).**

Delavnica je namenjena podjetjem, ki se želijo potegovati za pridobitev certifikata EU za okolje, eko marjetice. Na delavnici bodo zato predstavljeni postopki in področja, ki so predmet preverjanja pri pridobivanju certifikata. Predstavljeni bodo poglavitni pogoji, ki jih mora izpolnjevati podjetje, da lahko pridobi omenjeni certifikat.

Želimo Vas opozoriti, da je prijava letos še posebej smiselna, saj MGRT pripravlja **razpis za sofinanciranje stroškov, povezanih z uvajanjem in uporabo znaka EU za okolje za turistične nastanitve (EU eko marjetice**). Celotno besedilo razpisa bo objavljeno na spletni strani MGRT.

Prijave na delavnico so možne najkasneje do petka, 20. junija 2014.

Delavnico bo izvedel Multidisciplinarni raziskovalni institut Maribor, zato prosimo, da se prijavite neposredno izvajalcu na: [info@institute.si](mailto:info@institute.si). Prosimo, navedite število oseb, ki se bodo delavnice udeležile ter njihova imena.

S spoštovanjem in lep pozdrav,

mag. Irena Milinkovič, sekretarka

Direktorat za turizem in internacionalizacijo

1. V primeru, da bi bili prijavljeni le interesenti iz vzhodne Slovenije, bomo prenesli kraj izvedbe v Maribor, in sicer v prostore MGRT na Trubarjevi 11. [↑](#footnote-ref-1)